馬哈迪嘅第一個內閣

1981年7月16號，馬哈迪喺國家皇宮宣誓就職，成為馬來西亞第四任首相。佢嘅就職開啟了22年嘅首相生涯。馬哈迪上任時發起了「廉潔、效率、誠信」運動，旨喺消除貪污、增加效率同誠信。佢於8月11號首次以首相身份接待到訪嘅外國領袖，即中華人民共和國國務院總理趙紫陽。馬哈迪喺同年12月17號訪問星加坡以助加強兩國關係。

1982年4月馬來西亞大選，馬哈迪領導嘅國陣大勝，開啟了佢嘅第二任期。

國內施政

組閣 
喺敦阿都拉薩同胡先翁時代擔任內政部長嘅加沙里沙菲宜因數度以共產主義者嘅唔實指控拘留政治犯而備受批評，因此馬哈迪領導嘅首個內閣中決定將佢調任為外交部長。加沙里向公眾解釋此乃正常嘅調動，並稱對外交部長嘅職務感到滿意，而內政部長則由副首相慕沙希淡攞代。

馬哈迪保留了大多數胡先翁時代嘅內閣成員，同時也提升某些副部長嘅職，其中包括山努西同埋阿布都拉·巴達威。當記者問點解要調任某些部長，馬哈迪回答講：「佢哋需要轉換氣氛」，引起哄堂大笑。

廉潔、效率、誠信 
馬哈迪上任時發起了「廉潔、效率、誠信」運動，旨喺消除貪污、增加效率同誠信。喺佢上任初期，因官僚制度和低效率，吉隆坡鮮有建築工程。作為回應，馬哈迪決定推行幾項改革，以改進政府嘅工作效率，包括讓每一個部門制作一本程序指南手冊，好讓每一位官員了解要遵從嘅工作手續，包括了工作流程圖作釋放政治犯 
馬哈迪上任後曾稱在內安法令下被扣留嘅政治犯並冇被政府遺忘，並表示佢本人將檢討佢哋嘅案件。佢同時將曾喺擔任內政部長期間多次利用內安法令對付異議人士和政敵嘅加沙里沙菲宜轉為外交部長。

1981年7月30號，兼任內政部長嘅副首相慕沙希淡宣布無條件釋放21名政治拘留犯。

規定行政官員呈報財產 
馬哈迪政府諭令所有內閣部長、副部長、政務次長、州務大臣、首席部長、州議員以及高級公務員呈報個人嘅財產，有關嘅呈報表格必須由宣誓官公證簽署。

打卡制度 
馬哈迪施行打卡制度，規定政府公務員必須喺上晝八時准時上班，並希望公務員收工後多工作十五分鍾才離開崗位，又規定公務員必須配帶名卡。

同國陣成員黨 
1981年9月19號，馬哈迪喺吉隆坡為馬華公會代表大會主持開幕，接着喺10月2號喺檳城為國大黨大會主持開幕。

統一東西馬時間
喺馬哈迪統一「馬來西亞標准時間」之前，西馬同新加坡喺二戰後曾使用「英屬馬來亞標准時間」。佢喺接任首相後與其副手慕沙希淡加速東馬同西馬「統一」。

馬哈迪統一時間嘅官方理由有三：
東西馬交流頻密，減少官方和民間交流時所帶嚟嘅時差論盡，加快行政效率；
配合國際「一小時一時區」嘅標准，避開GMT+7:30中嘅半小時，減少計算失誤嘅機率；
喺理由二嘅基礎上，讓最少人受到影響：即讓八成嘅馬來西亞人調整成GMT+8，而非讓所有馬來西亞人調整成GMT+7。
12月4號，慕沙希淡喺沙巴宣布，聯邦政府計劃喺隔年年初統一東西馬嘅時區。隔天，馬哈迪即提出希望喺1982年1月1號正式落實，即需要喺26天內於上下議院通過法案。基於急迫性，呢項法案系馬來西亞少數先喺上議院通過後，再回到下議院通過嘅案例。該法案最終喺12月29號闖關掂，頒布成公報。

與此同時，慕沙宣布統一時區嘅隔天，星加坡金融業同航空業即出現了希望當地政府跟隨馬來西亞時區嘅聲音。星加坡總理李光耀喺12月17號會見到訪星加坡嘅馬哈迪之後第二天即宣布決定追隨馬來西亞嘅時區。

1981年12月31號23時30分，馬哈迪正式宣布把西馬時間調快30分鍾使之同東馬時間相同，星加坡政府也隨之更改，一直沿用至今。馬哈迪當天喺大馬廣播電視台向全馬來西亞人民發表新年獻詞中形容喺新一年推行全國劃一時間系一種團結同一體化嘅象征，如果加上每位人民嘅重振決心與革新精神將有助馬來西亞達致更高程度嘅進展。

委任胡先翁為顧問
1982年1月22號，馬哈迪宣布，前首相胡先翁已同意復出，接受擔任國家石油公司顧問同新設立嘅策略研究院嘅院長。

外交

重大事件 

外交部長加沙里沙菲宜駕駛飛機遇上事故，但最終幸存
 檳威大橋項目開始建設
 馬來西亞最大嘅拱門雪蘭莪牌樓開放
 森美蘭州立法議會議長達哈喺利民濟屋外被發現遭槍殺卧斃。凶手為時任文化、青年及體育部長莫達哈欣

參見 

馬哈迪嘅第一任期
 馬哈迪嘅第二任期
 馬哈迪嘅第三任期
 馬哈迪嘅第四任期
 馬哈迪嘅第五任期
 馬哈迪嘅第六任期

參考文獻